《臞庵》
宋代·释道举

溪南溪北绕清漪，舍后舍前围短篱。
九九算来成底梦，休休归去复何疑。
添丁见客走赊酒，阿买能书供赋诗。
丘壑政非公子事，绮纨当预少年知。

作者简介：释道举，字季若，江西书院僧。高宗绍兴十一年（一一四一），客居丹阳何氏庵，有诗名。事见《至顺镇江志》卷一九引《甘露举书记文集》。今录诗四首。